Ir-Regolament tal-Kummissjoni (KEE) Nru 3295/93
tas-26 ta' Novembru 1993
li jirrigwarda l-klassifika ta' ċerti oġġetti fin-nomenklatura magħquda
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 2658/87 tat-23 ta' Lulju 1987 [1] dwar in-nomenklatura tat-tariffi u statistika u t-Tariffa Doganali Komuni, kif l-aħħar emendat bir-Regolament tal-Kummissjoni (KEE) Nru 3080/93 [2], u b'mod partikolari Artikolu 9 tiegħu,
Billi sabiex tiġi żgurata l-applikazzjoni uniformi tan-nomenklatura magħquda annessa mar-Regolament imsemmi, huwa meħtieġ illi jiġu adottati l-miżuri li jirrigwardaw il-klassifika tal-oġġetti riferiti fl-Anness ma' dan ir-Regolament;
Billi r-Regolament (KEE) Nru 2658/87 stabbilixxa r-regoli ġenerali sabiex tiġi interpretata n-nomenklatura magħquda u dawn ir-regoli japplikaw ukoll għal kull nomenklatura oħra li hija fl-intier tagħha jew f'parti minnha msejsa fuqha jew li żżid kull sud-diviżjoni addizzjonali magħha u li hija stabbilita b'dispożizzjonijiet speċifiċi Komunitarji, bil-ħsieb li jiġu applikati l-miżuri tat-tariffi jew miżuri oħra li għandhom x'jaqsmu mal-kummerċ fl-oġġetti;
Billi, skond ir-regoli ġenerali msemmija, l-oġġetti deskritti fil-kolonna 1 tat-tabella mehmuża mar-Regolament preżenti jridu jiġu kklassifikati skond il-kodiċijiet approprjati tan-NM indikati fil-kolonna 2, bis-saħħa tar-raġunijiet iddikjarati fil-kolonna 3;
Billi huwa xieraq illi, bla ħsara għall-miżuri fis-seħħ fil-Komunità li għandhom x'jaqsmu mas-sistemi ta' kontroll doppju u mas-sorveljanza Komunitarja prijuri u retrospettiva dwar il-prodotti tessili ma' l-importazzjoni fil-Komunità, tagħrif li jorbot it-tariffi fil-materja tal-klassifika ta' l-oġġetti fin-nomenklatura magħquda maħruġa mill-awtoritajiet tad-dwana li ma jħarsux iktar dan ir-Regolament jistgħu jissoktaw jiġu invokati skond id-dispożizzjonijiet ta' Artikolu 6 tar-Regolament tal-Kummissjoni (KEE) Nru 3796/90 [3], emendat bir Regolament (KEE) Nru 2674/92 [4] mill-pussessur tiegħu matul ċertu perjodu taż-żmien jekk dan il-pussessur ikun ikkonkluda kuntratt kif riferit fil-punti (a) jew (b) tat-tieni subparagrafu ta' Artikolu 14(3) tar-Regolament tal-Kunsill (KEE) Nru 1715/90 [5];
Billi l-Kumitat tan-Nomenklatura ma tax opinjoni fil-limitu taż-żmien stabbilit mill-President tiegħu, rigward il-prodott Nru 1 fit-tabella annessa;
Billi l-miżuri provvduti f'dan ir-Regolament huma skond l-opinjoni tal-Kumitat tan-Nomenklatura f' dak li jirrigwarda il-prodott Nru 2 fit-tabella annessa,
ADOTTAT DAN IR-REGOLAMENT:
Artikolu 1
L-oġġetti deskritti fil-kolonna 1 tat-tabella mehmuża huma issa kklassifikati ġewwa n-nomenklatura magħquda taħt il-kodiċijiet approprjati tan-NM indikati fil-kolonna 2 tat-tabella msemmija.
Artikolu 2
Bla ħsara għall-miżuri fis-seħħ fil-Komunità li għandhom x'jaqsmu mas-sistemi ta' kontroll doppju u mas-sorveljanza Komunitarja prijuri u retrospettiva dwar il-prodotti tessili mal-importazzjoni fil-Komunità, it-tagħrif li jorbot tat-tariffi fil-materja tal-klassifika tal-oġġetti fin-nomenklatura magħquda maħruġa mill-awtoritajiet tad-dwana li ma jħarsux iktar dan ir-Regolament jistgħu jissoktaw jiġu invokati skond id-dispożizzjonijiet ta' l-Artikolu 6 tar-Regolament tal-Kummissjoni (KEE) Nru 3796/90 mill-pussessur tiegħu matul perjodu taż-żmien ta' 60 jum mid-data ta' l-applikazzjoni ta' dan ir-Regolament jekk dan il-pussessur ikun ikkonkluda kontratt riferit fil-punti (a) jew (b) tat-tieni subparagrafu ta' Artikolu 14 tar-Regolament tal-Kunsill (KEE) Nru 1715/90.
Artikolu 3
Dan ir-Regolament għandu jidħol fis-seħħ fil-21 jum li jiġi wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fis-26 ta' Novembru 1993.